tomron87/hebrew-wikipedia-sentences-corpus huggingface dataset:
דייוויד דרייטון (תומאס ג'יין), מעצב גרפי, ואשתו סטפני (קלי קולינס לינץ) בודקים את הנזק שנגרם לביתם לאחר סופת רעמים עוצמתית.
הם מגלים כי עץ גדול נפל על הבית וכי העץ של השכן ברנט נורטון (אנדרה ברואר) הרס את בית הסירות שלהם.
דייוויד וסטפני מבחינים בערפל מוזר המרחף מעל האגם ונע לכיוון ביתם.
דייוויד נוסע למרכול על מנת לקנות אספקה, ביחד עם בנו בן ה-8 בילי (נתן גמבל) ושכנו נורטון.
בדרך הם רואים שיירה של כלי רכב צבאיים.
לפתע אזעקת הטורנדו של העיר מופעלת ובסיומה, הם רואים אדם מבוהל עם אף מדמם, רץ לתוך המרכול ומזהיר את האנשים ממשהו מסוכן שמסתתר בערפל המתקרב.
אדם אשר מתעלם מאזהרותיו רץ למכוניתו ומותקף בדרכו אליה.
הערפל עוטף את החנות, ולא מאפשר לראות את המתרחש בחוץ, ומורגש רעד אלים כמו רעידת אדמה.
גברת קרמודי (מרשה גיי הארדן), מאמינה פנאטית, מאמינה כי זהו תחילתו של הארמגדון.
אישה מבוהלת (מליסה מקברייד) עוזבת את החנות כדי לחזור לילדיה שאותם השאירה לבד בבית.
דייוויד והאחרים בודקים את הגנרטור ברציף הטעינה ומגלים כי צינור המפלט שלו סתום.
עובד החנות (כריס אוון) מתנדב לצאת החוצה ולטפל בצינור המפלט, אך כאשר הוא יוצא החוץ, הוא נתפס ונלקח על ידי מפלצת בלתי מזוהה, על אף מאמציהם של דייוויד ומנהל החנות אולי (טובי ג'ונס) להציל אותו.
לאחר שדייוויד מספר לכולם מה שקרה, נורטון בטוח שדייוויד מנסה למתוח אותו כנקמה על התביעה שהוא הגיש נגש דייוויד בשנה שעברה.
נורטון ואחרים יוצאים החוצה ומותקפים על ידי יצור לא מזוהה, כאשר הנותרים בחנות מניחים כי הם נהרגו הם מתחילים לבצר את חלונות החנות.
בהמשך הלילה יצורים מעופפים ענקיים נצמדים לחלונות ולבסוף מצליחים לשבור אותן וכך נכנסים לחלונות, כתוצאה מכך שני אנשים נהרגים ואחד נפצע קשה.
אחד היצורים נוחת על גברת קרמודי אך הוא עוזב אותה כשהיא מתחילה להתפלל.
בעקבות כך היא מתחילה להטיף לסובבים אותה וסוחפת אחריה מאמינים מקרב השורדים.
ניסיון להגיע לבית המרקחת הקרוב על מנת להצטייד בציוד רפואי נכשל, ו-2 אנשים נהרגים על ידי עכבישי ענק.
באותו זמן גברת קרמודי מצליחה לגרום כמעט לכולם להיות בצד שלה.
2 חיילים מתאבדים, והשלישי, טוראי ג'סאפ (סם ויטוור) מספר כי יש שמועות בסיס הצבאי המקומי על פרויקט ארוהד (Arrowhead), ניסיונות של הממשל לבחון יקומים מקבילים, וכי ייתכן שהמדענים המבצעים את הניסוי פתחו בטעות דלת ליקום המכיל את היצורים שפלשו לעיר.
גברת קרמודי משכנעת את מאמיניה כי ג'סאפ אחראי למצב והוא נדקר שוב ושוב עד שהיא מורה להם לתת אותו כמאכל ליצורים.
הוא נזרק החוצה ונלקח על ידי יצור דמוי גמל שלמה ענק.
דייוויד וניצולים נוספים אוספים אספקה בחשאי במטרה לברוח.
גברת קרמודי מגלה אותם ומשמידה את האספקה שלהם.
היא מנסה להקריב את דייוויד והקבוצה שלו אך אולי יורה והורג אותה בעזרת אקדחה של אמנדה דומפריס (לורי הולדן).
מאמיניה המבוהלים מאפשרים לקבוצה של דייוויד לעזוב.
אולי ו-2 נוספים נהרגים על ידי היצורים.
דייוויד, בילי, דן, אמנדה ואיירין (פרנסס סטרנהגן), מצליחים להגיע למכונית.
תוך כדי נהיגה בערפל, דייוויד מוצא את הבית שלו הרוס ואשתו מתה.
הקבוצה נוסעת לדרום ובדרך רואים הרס.
כאשר נגמר להם הדלק, הקבוצה מחליטה כי אין טעם להמשיך.
באקדח של אמנדה נשארו 4 כדורים בעוד הם 5 אנשים.
דייוויד יורה בהם במטרה למנוע מהם מוות נוראי.
במטרה למות בעצמו דייוויד יוצא מהמכונית.
בשלב הזה הערפל מתפוגג וחושף כי צבא ארצות הברית הרג את היצורים והשתלט על המצב.
דייוויד מבין כי הם היו רגעים ספורים מהצלה וכי הם התרחקו מהעזרה כל אותו הזמן, הוא נופל על ברכיו בצעקות בעוד שני חיילים מסתכלים עליו בבלבול.
תומאס ג'יין – דייוויד דרייטון, מעצב גרפי שנלכד במרכול עם בנו בילי.
מרשה גיי הארדן – גברת קורמודי, מאמינה פנאטית.
לורי הולדן – אמנדה דומפריס – מורה נשואה שבעלה מחוץ לעיר.
ג'פרי דמון – דן מילר, אזרח רגיל שרואה ראשון את הסכנות בערפל.
אנדרה ברואר – ברנט נורטון, שכנו של דייוויד שהגיש נגדו תביעה והפסיד.
סם ויטוור – טוראי וויין ג'סאפ, חייל הלכוד במרכול.
טובי ג'ונס – אולי וויקס, עוזר מנהל המרכול.
ויליאם סאדלר – ג'ים גרונדין – מכונאי.
פרנסס סטרנהגן – איירין רפלר, מורה בכיתה ג' שעל אף היותה קשישה היא קשוחה ומחושבת.
נתן גמבל – בילי דרייטון – בנו בן ה–8 של דייוויד.
אלכסה דבאלוס – סאלי, קופאית במרכול והשמרטפית של בילי.
כריס אוון – נורמן, נער השקיות של המרכול.
מליסה מקברייד – אישה שילדיה ממתינים בבית.
הבמאי פרנק דרבונט קרא את הנובלה של סטיבן קינג, והביע התעניינות בביצוע עיבוד קולנועי לספר.
באוקטובר 1994 לאחר שהשלים את הסרט חומות של תקווה (המבוסס על סיפור אחר של קינג), הוא חזר על רצונו לבצע עיבוד להערפל.
בדצמבר 2004 הוא הצהיר כי החל לכתוב את התסריט לסרט, ועד אוקטובר 2006, הפרויקט שהחל בסרטי פרמאונט עבר ל-Dimension Films.
הצילומים החלו בפברואר 2007 בשריבפורט.
דרבונט רצה לצלם את הסרט בסגנון "יותר זורם, וסוג של תיעודי", לצורך כך הוא יצר קשר עם צוות הצילום של המגן על מנת להשתמש בסגנון הצילום שלהם.
דרבונט שיתף פעולה עם מעצב ההפקה במטרה ליצור ערבוב של תקופות ועל מנת להימנע מהצגת תקופה מסוימת.
טלפונים סלולרים נמצאו בידי הדמויות השונות, אך השוטרים הצבאיים בסרט לא לבשו מדים מודרניים.
בעוד השוטרים הצבאיים נהגו בג'יפ ישן במקום ב-HMMWV, רכבים אחרים בסרט נראו מודרניים יותר.
מעל מאה ניצבים משריבפורט השתתפו בסרט.
הערפל הוקרן בפסטיבל הסרטים ShowEast ב-18 באוקטובר 2007. במעמד ההקרנה קיבל הבמאי פרנק דרבונט את פרס קודאק עבור עבודותיו המוקדמות: חומות של תקווה וגרין מייל.
ב-Rotten Tomatoes קיבל הסרט ציון 73% בהתבסס על 140 ביקורות.
באתר Metacritic הסרט קיבל ציון 58 מתוך 100 בהתבסס על 29 ביקורות.
הסרט הופץ בארצות הברית וקנדה ב-21 בנובמבר 2007. בשבוע הראשון הכניס הסרט כ-9 מיליון דולרים במדינות הנ"ל.
ונכון ל-9 באוגוסט 2009 הכניס כ-58 מיליון דולרים ברחבי העולם.
הסרט הופץ בגרסאות DVD ו-Blu-ray ב-25 במרץ 2008.
בנובמבר 2013 חשף בוב ויינשטיין כי פרנק דרבונט והוא יצרו סדרת טלוויזיה בת 10 פרקים המבוססת על הסרט.
בפברואר 2016 רכשה רשת ספייק את הפיילוט של הסדרה.
באפריל 2016 ספייק רכשה את כל הסדרה.
הבמאי זוכה האמי, אדם ברנשטיין, ביים את הפיילוט.
שהוקרן בבכורה עולמית ב-22 ביוני 2017.
הערפילאים () היא סדרת ספרים מסוגת פנטזיה אפית, שכתב הסופר האמריקאי ברנדון סנדרסון.
הטרילוגיה הראשונה כוללת את הספרים "האימפריה האחרונה", "באר האלוהות" ו"גיבור העידנים".
הסדרת השנייה בעלת ארבעה ספרים.
הספר הראשון בסדרה השנייה יצא לאור בעברית ב-2018, הספר השני בדצמבר 2023, והספר השלישי והרביעי ב-2024.
הסדרה מתרחשת בעולם המכונה "האימפריה האחרונה".
זהו יקום דיסטופי שבו אפר נופל לפרקים מהשמים, צבע הצמחים חום, וערפילים על טבעיים שולטים בלילות.
אלף שנים לפני תחילת הסיפור, השליט של האימפריה האחרונה קיבל כוחות אלוהיים במה שמכונה "באר האלוהות", שם על פי האגדה הביס את הסכנה שאיימה על העולם שנקראה "תהומות".
עם הכוח הזה יצר מחדש את העולם ואת כל מה שבתוכו, ולקח לעצמו את התואר "השליט הגדול".
תחת שלטונו, החברה הופכת להיות פיאודלית, ומתחלקת לשתי קבוצות עיקריות: האצולה, המורכבת, לפי המסופר, מצאצאי החברים שעזרו לו להגיע לאלוהות; ולפשוטי העם, המכונים סקאא.
הסקאא נחשבים כחסרי כל זכויות, ומדוכאים בברוטליות על ידי האצולה.
האצילים לא רואים בסקאא כבני אדם אמיתיים.
במהלך הספר הראשון מתגלה כי השליט הגדול אינו גיבור העידנים, שניצח את תהומות והציל את העולם.
האמת שמתגלה חושפת סודות אפלים אודות העולם והכוחות שפועלים בו.
ביקום המתואר בסדרה קיים סוג של קסם שנקרא "אלומנטיקה", המאפשר למשתמשים לקבל כוחות מאגיים, על ידי "שריפת" מתכות ספציפיות.
כוחות אלה כוללים תנועה של מתכות, כוח פיזי רב, חידוד החושים, הרגעה ושילהוב של רגשות.
בנוסף לאלה יש אפשרות לחוש אחרים המשתמשים באלומנטיקה, ויש אפשרות למנוע מאחרים לגלות את המשתמש באלומנטיקה.
בהמשך מתגלה שישנם עוד מספר מתכות המאפשרות כוחות שונים שלא התגלו.
הכוח החשוב ביותר (שנובע מהמתכת הנדירה במיוחד אטיום), הוא היכולת לראות לתוך העתיד בטווח של שניות אחדות.
כוח האלומנטיקה מתואר בתחילה כתכונה גנטית מולדת של האצולה, אולם מתגלה בסוף כתכונה שניתנה להם באמצעות בליעת כדורי לראסיום (להלן), מה שהעצים את היכולת שלהם ושל צאצאיהם להיות ערפילנים, וכן הפך אותם (ובמקרים נדירים גם את צאצאיהם) לערפילאים.
לעיתים נדירות מתגלים אלומנטיקנים גם בין הסקאא, כתוצאה מקיום יחסים בין אציל לבין אישה מקרב הסקאא (משום כך אוסר השליט הגדול על האצילים להשאיר בחיים נשות סקאא שעימן שכבו).
היחשפות לערפילים גם יכולה ליצור ערפילנים, אך מכיוון שהסקא פחדו מהערפילים, דבר זה כמעט ולא קרה, עד למערכה האחרונה מול הרס.
בדרך כלל כל אלומנטיקן מסוגל להשתמש בסוג אחד בלבד של מתכת, אשר מעניק כוח מסוג מסוים.
לעיתים נדירות ישנם אנשים שניחנים בכל כישורי האלומנטיקה, והם נקראים "ערפילאים".
באמצעות שימוש מאגי במתכות ניתן ליצור "אינקוויזיטור", שהוא בן אנוש שקיבל כוחות עצומים.
התהליך בו אדם מקבל כוחות ממתכות שנתקעות בגופו (כמו אנקוויזיטור) נקרא "המלורגיה".
בנוסף, באמצעות המתכות ניתן ליצור קולוסים, שהם לוחמים מטילי אימה.
יצורים על טבעיים נוספים בסדרה הם הקנדרה - ערפאים שקיבלו תודעה באמצעות מתכות האלומנטיקה.
בנוסף לכוחות האלומנטיקה קיימת גם יכולת קסומה הנקראת "תכמות", בה משתמשים השומרים מטריס, אשר מאפשרת להם לאגור כוחות בחפצי מתכת.
וין היא ילדת סקאא החיה ברחובות כחלק מצוות של פושעים.
היא מגויסת על ידי צוותו של קלסייר ובעזרתו של קלסייר מבינה שהיא ערפילאית.
קלסייר הוא הפושע המפורסם ביותר בממלכה.
הוא נתפס על ידי השליט הגדול ונשלח לבורות הת'סין (מחנה עבדים אכזרי במיוחד), שם כמעט מת ואשתו נרצחה.
בעקבות זאת גילה שהוא ערפילאי.
לאחר שברח מהמחנה (וזכה לכינוי "השורד") פנה לתנועת המרד של הסקאא והציע להם לעבוד ביחד.
קלסייר גייס צוות וחילק לכל אחד מהחברים בו מטלות ומשימות שנועדו להפלת האימפריה האחרונה.
תפקידה של וין הוא לרגל אחרי האצולה על ידי התחזות לאצילה.
תוך כדי מילוי תפקיד זה היא פוגשת באלנד ונטור, היורש של הבית החזק ביותר של האצולה בעיר הבירה לות'אדל.
קלסייר מקווה לכבוש את העיר על ידי ערעור יציבותה ועל ידי גנבת מטמון האטיום של השליט הגדול.
הוא אף מפיץ שמועות לגבי מתכת אלומינטית חדשה (אחת עשרה במספר) שיש בכוחה להרוג את השליט העליון.
הם מגייסים צבא גדול, גורמים למלחמת בתים, רוכשים כמויות גדולות של נשק ומחדירים מרגל למינסטריון הפלדה.
היא לא סומכת על אף אחד, ופוחדת שיבגדו בה בכל צעד ושעל.
העבודה בצוות של קלסייר מלמדת אותה לבטוח באחרים, וביופי שיש באמון בבני אדם.
קלסייר מסביר לה שהוא מעדיף לסמוך על אנשים, ולהסתכן בבגידה, מאשר לחיות ללא אמון באף אחד.
וין מבינה שהיא מסכימה איתו.
התוכניות של המורדים מסתבכות, ועולות בתוהו.
בסופו של דבר קלסייר נהרג על ידי השליט הגדול עצמו בעימות דרמטי בכיכר העיר.
לאחר מכן מתגלה כי תוכניתו האמיתית הייתה להפוך לקדוש מעונה של אוכלוסיית הסקאא כדי לעודדם למרוד.
היא מגלה שכוחו עולה בהרבה על כוחם של ערפילאים אחרים, מלבדה.
וין משתמשת במתכת האחת עשרה ומגלה שסוד כוחו הוא היותו גם אלומנטיקן וגם מתכמת, מה שמאפשר לו לשאוב כוח נעורים ממתכות.
וין מצליחה לתלוש את צמידי המתכת של השליט מזרועו, מה שגרם לו להזדקן בקצב מהיר, ואז היא מצליחה להורגו על ידי חנית בליבו.
אלנד ונטור קיבל על עצמו להיות מלך לות'אדל, תוך כדי שהוא מנסה לקדם את זכויות הסקאא.
הוא מקים מועצה שמורכבת מאצילים, סוחרים, ופועלים שמטרתה לשלוט ביחד.
הוא מיישם את כל מה שקרא ולמד כדי לקדם את החברה הצודקת והשיויונית שחלם עליה.
ככל שהזמן עובר אלנד מגלה כי המציאות שונה ממה שחלם.
תוך כדי פוליטיקות פנימיות הוא מנסה להגן על העיר מפני שלושה צבאות שמנסים לכבוש אותה.
צבא אחד הוא של אביו של אלנד, סטראף ונטור, צבא שני של קט אשוודר אציל מערבי, ועוד צבא של קולוסים.
אלנד לומד כיצד להתנהל כמו מלך, אך מאבד את כס המלכות, והמועצה מנסה להיכנע לצבאות הסובבים אותה.
באותו הזמן וין מנסה להגן על אלנד, וגם להבין מה קורה לעולם.
הררי האפר פולטים הרבה יותר אפר.
הערפילים מתחילים להופיע במהלך שעות היום ופוגעים באנשים.
וין מנסה להבין מה קרה בבאר האלוהות וכיצד אפשר להציל את העולם.
בינתיים היא פוגשת בזיין, שהוא ערפילאי של סטראף, וגם בנו שמנסה לגרום לה לעזוב את אלנד.
וין מרגישה קרובה לזיין כיוון ששניהם ערפילאים מוכשרים.
לוין עוזר אורסור הקנדרה שמחויב לה בחוזה שהיה שייך לקלסייר.
הם מגלים ביחד כי יש מרגל בארמון שקנדרה השתלט על גופו.
אורסור מגלה לוין דברים רבים על הקנדרה, כולל דברים שלא היה אמור לגלות לה.
הוא עוזר לה בקרבות ומזהיר אותה מפני זיין.
זיין מתמרן את אביו ואת וין כדי לשכנע אותה לעזוב את העיר.
הוא מארגן מתקפה מסוכנת על אלנד בזמן פגישת המועצה, ומשכנע את וין שמדובר בהתקפה של קט.
וין נפצעת במתקפה, אבל מצליחה להציל את אלנד.
בזמן שוין מתאוששת, אלנד מסכן את עצמו (כדי להוכיח לעצמו ולה שהוא ראוי להיות מלך) כדי לגלות מה הוביל את צבא הקולוסים לעיר.
וין בתגובה פוגשת בזיין ויחד איתו תוקפת את קט, כשהיא מחסלת שליש מצבאו.
וין מחליטה לעזוב עם זיין, אבל ברגע האחרון מחליטה להישאר עם אלנד ולהגן עליו בכל מחיר.
זיין הרותח מנסה להרוג אותה.
במהלך הקרב וין מגלה כי אורסור הוא בעצם טנסון, וכי הוא המרגל שהיה להם בארמון מלכתחילה.
אף על פי שטנסון שייך לזיין, הוא מפר את החוזה שלו ומנסה לעזור לוין.
היא מצליחה להרוג את זיין למרות ששרף אטיום, ולה לא היה.
כתגובה למאורעות השונים וין מבקשת מסייזד לחתן אותה ואת אלנד.
אלנד ווין יוצאים מהעיר כדי למצוא את באר האלוהות רק כדי לגלות שבאר האלוהות נמצאת בתוכה, והקולוסים התקיפו את העיר.
וין מגיעה לעיר ומצליחה להשתלט על הצבא.
נחושה להציל את העולם, וין מגיעה לבאר האלוהות ומגשימה את הנבואה, רק כדי לגלות כי הוטעתה על ידי אל מרושע (הרס) שניצל אותה כדי להשתחרר מכלאו.
בבאר האלוהות אלנד בולע חרוז מתכת שהופך אותו להיות ערפילאי.
גיבור העידנים הוא מושיע העולם המוזכר בנבואות הטריסאים.
השליט הגדול ניסה להיות הגיבור, אבל הוא נכשל.
גם וין ניסתה להציל את העולם אך גם היא נכשלה ושחררה בטעות כוח עצום (שנקרא הרס) שמטרתו להרוס את העולם.
כשנה לאחר אירועי הספר הקודם העולם עומד לבוא לקצו.
הערפילים מכסים את האדמה לאורך שעות רבות יותר לאורך היום, כאשר החושך הורג את התבואה.
הערפילים שנמצאים בכל מקום עכשיו, הורגים אחוז מסוים מהאנשים שיוצאים אליהם.
חלק מהאנשים חולים במחלה ומחלימים, וחלק לא.
רק במשלט המרכזי יש מספיק שעות נטולות ערפילים כדי לגדל משהו, וגם זה יעלם בחורף הקרוב.
הררי האפר פולטים כמויות עצומות של אפר שחונקים את כל הצמחים והחיות.
רעידות אדמה נוראיות מתרחשות מדי פעם.
אלנד ונטור ואשתו וין לוקחים על עצמם להשתלט על העולם, ולהציל את האנשים כמה שיוכלו.
אלנד ווין מגלים כי השליט הגדול ניחש שאירועים כאלה עלולים להתרחש, וייצר מאגרים מלאים באוכל במספר מקומות באימפריה.
הם מנסים להשתלט על המאגרים האלה, שניים מהם בערים שמתנגדות לשלטון של אלנד.
עיר אחת אוריטאו נשלטת על ידי "האזרח", איש אשר משתמש בשנאתו של קלסייר לאצילים, כדי לבסס את שלטונו העריץ.
העיר השנייה היא פדרקס, עירו לשעבר של קט, שנשלטת על ידי יומן, מחייב אשר ממשיך להתנהל כמו בימי השלטון של השליט הגדול.
הצוות בראשותם של אלנד ווין מנסים למצוא דרך להשתלט על הערים האלה תוך כדי אובדן מינימלי של חיי אדם, וגם מנסים להשתלט על צבאות הקולוסים שמסתובבים והורגים את כל מי שרק יצליחו.
הרס שולט לחלוטין באינקווזטורים שמשתמשים בכוחותיהם כדי לשלוט על הקולוסים.
על כן אלנד ווין נלחמים גם בהם.
באוריטאו קפצן נתקל בהרס, כאשר הוא מחופש לקלסייר, ומעודד אותו להילחם באזרח.
קפצן שמנסה למצוא את מקומו בצוות מקשיב לקלסייר, עד שהעיר כמעט נהרסת, ואז הוא מגלה כי קלסייר הוא מתחזה, וכי הוא הופיע בפני האזרח גם כן, כשהוא מנסה ליצור כאוס.
קפצן סייזד ובריזה מצליחים להציל את רוב העיר.
בעיר פדרקס יומן מתגלה כאויב ערמומי מאוד ומאמין שהשליט הגדול לא מת.
הוא מצליח לאסור את וין, עד שמארש מגיע לעיר ונותן ליומן הוראה שתגרום לכל צבאו למות.
אז יומן מבין כי הוא חייב לשתף פעולה עם וין ואלנד.
הרס שולח את כל הקולוסים נגדם, כשוין מצליחה לפתות אותו אחריה.
בעודה מושכת את תשומת ליבו של הרס, אלנד, אחרי מאמצים רבים מגלה כי האנשים שנהיו חולים בערפילים אך לא מתו, הפכו לערפילנים.
וין הצליחה להבין כי יש שני כוחות מנוגדים, האחד טוב, והשני רע.
בעזרתו של מארש, היא מצליחה לחבור לכוחות הטוב ובכך להילחם בכוחות הרע, ובמהלך זה היא הופכת לשימור.
טנסון מצליח לשכנע את עמו לקיים את התנאי האחרון בחוזה הראשון, ובכך להקשות על הרס.
אלנד בינתיים נלחם בצבאות קולוסים עצומים ומצליח לשרוף את כל מאגר האטיום המצוי במולדת הקנדרה, ומת בקרב.
וין הכועסת, רואה זאת ותוקפת את אטי בעוצמה, עד ששניהם מתים וכוחות שימור והרס מתערבלים סביב מקום מותם.
סייזד מגיע למקום בו מתו וין ואטי, שואב את כוחם של הרס ושימור והופך להרמוניה ומתגלה בכך כגיבור העידנים.
עברו כ-300 שנים מאז אירועי הטרילוגיה הראשונה, בהם הטכנולוגיה התפתחה ובין היתר הומצאו החשמל, רכבות ואקדחים.
ווקסיליום הוא שומר חוק מארצות הספר, שנאלץ לחזור לעיר אלנדל ולכהן כראש בית לדריאן לאחר שנמסר לו על מות דודו.
ווקסיליום הוא דו-כוח: הוא אלומנטיקן בעל יכולת אלומנטית, דחיפת פלדה, ויכולת לתכמת, להכביד ולהקל את משקלו.
גם חברו וויין הוא דו-כוח, ולו יכולת אלומנטית ליצור בועת מהירות ויכולת תכמותית לאגור בריאות.
יחד ווקס ווויין חוקרים סדרת מקרי שוד וחטיפה בעיר ומאתרים את הפושעים האחראים.
אינקויזיטור - אצילים שעוברים תהליך מסוים המערב המרולוגיה שהופך אותם לבעלי כוחות עצומים.
איש לא האמין כי אפשר להרוג אותם עד שקלסייר מצליח להרוג אחד מהם בכיכר העיר.
קולוס - אנשים אשר עברו תהליך המרולוגי ונהיו גבוהים וחזקים במיוחד אך גם אלימים וקשים לשליטה.
ערפא - יצורים שנוצרו על ידי השליט הגדול במהלך האלוהות, חסרי בינה ובעלי יכולת לעצב כרצונם את גופם באמצעות בשר אחר.
בלתי מזיקים ואוכלים רק גופות מתות.
קנדרה - ערפאים שעברו תהליך המרולוגי בעלי יכולת לעכל עצמות ולשאת את דמותו של זה שעיכלו.
כיוון שכך הם מרגלים אידיאלים.
לא מזדקנים, וקשה מאוד להרוג אותם.
הדור הראשון של הקנדרה הם חבריו המתכמתים של ראשק שהיו איתו במסע עם אלנדי.
ערפילים - ערפל מסתורי שמופיע כל לילה, ובהמשך גם במהלך היום.
לבסוף מסתבר כי הם עוזרים לאנשים לגלות את כוחותיהם האלומנטיים, וכי הם מהווים חלק משימור.
הרס (אטי) - אל ההרס.
מסוגל להשפיע עליו באופן חלקי.
הרס מסוגל להשפיע גם על מוחות מתכת תכמותיות.
שימור (לראס) - אל השימור.
מסוגל השפיע עליו באופן חלקי.
בעידן השני הרסיסים מחוברים ביחד ונקראים הרמוניה, סייזד מחזיק בהם.
עצמאות (טרל) - אל העצמאות.
מופיע בטרילוגיה "הערפילאים העידן השני".
השליט הגדול - שליט האימפריה האחרונה, בעל מעמד של אל.
מחייב - אצילים במעמד גבוה שמקבלים סמכויות בירוקרטיות מהשליט הגדול.
קֵלְסִיֵיר (שהפך לת'אידקר) - מנהיג הצוות וגנב מפורסם שעשה הון בגנבה מהאצולה.
הוא ואשתו נתפסו ונשלחו אל בורות הת'סין, מחנה עבדים נודע לשמצה.
שם שהה עד למות אשתו, מה שעורר בו את כוחות הערפילאים שבו ואפשר לו לברוח.
לאחר מותו דמותו מקבלת מעמד של קדוש מעונה ומוקמת כנסיית השורד.
קלסיר בוחר לתת אמון באנשים איתם הוא עובד.
הוא מעדיף לעבוד עם אנשים שרוצים לעבוד איתו, ולא לחשוד בכל אחד.
השמחה והאמון שמקיפים אותו, מושכים את הצוות אליו.
בספר הארקנום מתברר שקלסייר הפך לרוח לרפאים וכיום הוא מנהיג את דמי הרפאים, ארגון שמטרתו להן על סקדריאל מהתערבות של רסיסים מעולמות אחרים בקוסמיר.
וִין - ילדת רחוב המגלה כי היא ערפילאית ומצטרפת לצוותו של קלסיר.
נקראת בפי ההמון יורשת השורד, הדמות הראשית בסדרה.
בתחילה מפוחדת וחוששת, אבל לאט מכירה בערכם של אהבה, ידידות ואמון.
מנסה להגן על אלנד ונטור אהוב ליבה, וגם על העולם הקורס סביבה.
בְרִיזַה - חבר בצוותו של קלסייר, בעל יכולת אלומנטית להרגיע רגשות (נקרא גם מרגיע).
האמונד (האם)- חבר בצוותו של קלסייר, אלומנטיקן בעל יכולת לקבל כוח פיזי גדול (נקרא גם בריון).
מארש - אחיו של קלסייר.
גלאי המסוגל לזהות פעילות אלומנטית ואימן את וין כך שלמדה לזהות לא רק פעילות אלומנטית, אלא גם את סוג הפעולה, חבר בתנועת המרד של הסקאא.
הצליח להסתנן למינסטריון הפלדה והפך לאינקוויזיטור.
הצליח להרוג הרבה מהם לפני שהרס השתלט על כולם, כולל אותו עצמו.
דוקסון - חבר בצוותו של קלסייר.
החבר היחיד שאינו אלומנטיקן, עוסק בעיקר בארגון הפעילות של הצוות וביצירת קשר עם קבוצות אחרות.
ידן - מנהיג תנועת המרי של הסקאא.
מקבל את הצעתו של קלסיר להקים עבורו צבא.
מעודד מההצלחה של הצוות בגיוס ואימון החיילים יוצא לתקיפה של מעוז נידח וגורם להשמדת רוב הצבא המגויס, אך קלסייר מצליח למנף את הכישלון למרד מוצלח נגד השליט הגדול.
קביים - חבר בצוותו של קלסייר, אלומנטיקן בעל יכולת להפעיל עננחושת.
לֶסְטִיבּוֹרנְס (קפצן) - חבר בצוותו של קלסייר, אלומנטיקן בעל יכולת לחזק את חושיו (נקרא גם מבדיל).
מארגן מרד בעיר אוריטאו וזוכה לכינוי השורד בלהבות.
בסוף הסדרה הרמוניה הופך אותו לערפילאי.
סייזד - טריסאי, מכת השומרים העתיקה, בעל יכולת להשתמש באמנות התכמות, המאפשרת לו לשמר ידע מעידנים קדומים ותכונות שונות.
תחום התמקדותו היא דתות עבר.
חלקן סיפרו כיצד העולם נראה לפני השליט הגדול.
בסוף הסדרה מתגלה כגיבור העידנים האמיתי, והופך להרמוניה - שילוב של הרס ושימור.
אורסור - הקנדרה הוא משרתו של קלסייר, ומנסה לעזור לו להציל את העולם.
התחזה להיות לורד רנו, כדי להסתנן לאצולה, ולאחר מותו של קלסייר התחזה אליו ושירת את וין לפי פקודתו של קלסייר.
אלנד ונטור - יורש בית האצולה הבכיר ביותר שחובר למורדים, ובן זוגה של וין.
אלנד בילה את חייו בקריאה של ספרים ולימוד תאורטי עד שהשליט הגדול מת ואז הוא נקרא לעולם האמיתי.
אדם טוב, שמנסה לקדם חברה הוגנת וצודקת.
טנסון - קנדרה, שהרג את אורסור, והחליף אותו.
החליף את נאמנותו מזיין לווין, והציל את חייה והפר בכך את החוזה של הקנדרה.
מוביל מרד כנגד הדור השני, ומביא את סייזד למולדת הקנדרה.
דמו - גנרל בצבאו של אלנד, מאמין בכנסיית השורד.
חולה במחלת הערפילים, ומתגלה לבסוף כערפילן אטיום.
השליט הגדול - מתכמת בשם ראשק שנולד כאלף שנים לפני אירועי האימפריה האחרונה, במהלך גילוי באר העידנים הפך גם לערפילאי ובכך יכל להציג עצמו כאל.
שליטה הראשון והאחרון של האימפריה האחרונה.
על פי האגדה הציל את האנושות לפני אלף שנים, ועיצב מחדש את העולם במתכונתו הנוכחית.
לאחר שמת, וין מבינה כי ניסה בכל כוחו להציל את העולם, ואף התכונן למצב בו הוא ימות והאנושות תיאלץ לשרוד בלעדיו.
יומן - מחייב שהשתלט על העיר פדרקס.
מצליח ללכוד את וין, אך לבסוף מבין שנפל קורבן למזימתו של הרס.
זיין - ערפילאי מוכשר שעובד בשביל סטראף ונטור (אביו של אלנד).
וין מגלה כי זיין הוא אחיו למחצה של אלנד, ומוצאת את עצמה מתלבטת בין האחים.
קווליון (האזרח) - איש שהוביל את המרד באוריטאו.
הוציא להורג את כל האצילים בעיר, והמשיך להוציא להורג כל מי שחשד שקרוב של אצילים.
לבסוף נתגלה כי הרס בדמותו של השורד שלט עליו והשחית אותו.
בלדרה - אחותו של האזרח.
תמימה, אך נחושה להגן על אחיה, קלעית.
בהערפילאים קיימות 3 סוגים של מערכות קסמים: אילומנטיקה, תיכמות ומלורגיה.
אלומנטיקה - מאפשרת לבלוע מתכות ואז לעשות פעולה הנקראת "לשרוף", וכל מתכת מביאה כוח שונה.
אדם שמסוגל להשתמש ביכולת זו נקרא אלומנטיקן.
ישנם שני סוגי אלומנטיקנים טבעיים: ערפילנים - מסוגלים לשרוף מתכת אחת בלבד מבין ה - 16 הבסיסיות, ערפילאים - מסוגלים לשרוף את כל המתכות, כולל האלוהיות.
בעוד שערפילנים יכולים להיווצר על ידי הערפילים, ערפילאים החלו להופיע רק לאחר שהקיסר נתן לאצולה מכדורי הלראסיום בתחילת עידן האלוהות.
סוג נוסף של אלומנטיקנים, הם אנשים שגנבו יכולות אלומנטיות מאחרים באמצעות המרולוגיה.
אופן פעולה נוסף של אלומנטיקה, הוא כאשר אדם מסוים מסוגל גם "לשרוף" וגם "לאגור" עם אותה המתכת, יכול לאגור תכונה במתכת מסוימת, ואז כשהוא שורף אותה, הכוח התכמותי שהוא מקבל ממנה הוא פי עשרה מאשר אם היה מרוקן אותה בצורה רגילה.
תכמות - מאפשרת לאחסן במתכת יכולת מסוימת.
כשמאחסנים יכולת יש למתכמת חוסר ביכולת הזו, שאותה הוא יכול אחר כך לשאוב בחזרה מהמתכת שבה הוא אחסן.
כמות היכולת הנטענת זהה זהה לכמות היכולת הניתנת להשאב, אף כי ניתן לשאוב את היכולת בעוצמה גבוהה פי שניים, זה יגרום לאיבוד מסוים של האנרגיה והיא תגמר במהירות גבוהה יותר מפי שניים.
אדם יכול לשאוב אך ורק יכולות שהוא עצמו טען.
יכולת תכמות ניתנת לרכישה בשלוש צורת ידועות - תורשה, המרולוגיה ובליעת סגסוגת של איטיום ולראסיום.
המלורגיה - מאפשרת העברת כוחות (כאשר חלק מהכוח מבוזבז בדרך) מאדם לאדם.
פעולת ההמרולוגיה נעשית בדרך כלל על ידי הריגת האדם הנותן באמצעות מתכת מסוימת ותקיעתה בגוף האדם המקבל, בכל מקרה - הן בטעינת המתכת, והן בהעברת התכונה - המתכת חייבת לבוא במגע עם דם נע.
כל מתכת לוקחת משהו אחר (יכולת מאגית או תכונה פיזית), וגם יש חשיבות לאיפה המתכת נתקעת.
אדם אשר יש בתוכו מתכות המרולוגיות, חושף את עצמו לשליטה על ידי אלומנטיקנים באמצעות שלהוב והרגעה, וכן על ידי הרסיס הרס.
ישנן 16 מתכות בסיסיות (אף שבספר הראשון נודע שיש רק 8) ו - 3 אלוהיות.
16 המתכות הבסיסיות מורכבות מ - 8 זוגות: מתכת טהורה, והסגסוגת שלה.
ניתן לסווג את המתכות לפי שלושה פרמטרים:
אופן השפעה (שני מצבים): משיכה (הסוג הטהור) - דחיפה (הסגסוגת).
גוף השפעה (שני מצבים): פנימית - חיצונית.
סוג השפעה (ארבעה מצבים): פיזי - נפשי - זמן - הגברה.
ברזל - (משיכה, חיצונית, פיזי) מושך מתכות בקו ישר מהמשתמש ללא מגע ומאפשר לו לראות באופן על-טבעי את כל מקורות המתכת בסביבה.
פלדה - (דחיפה, חיצונית, פיזי) דוחפת מתכות בקו ישר מהמשתמש ללא מגע ומאפשרת לו לראות באופן על-טבעי את כל מקורות המתכת בסביבה.
בדיל - (משיכה, פנימית, פיזי) מעצים את החושים.
פיוטר - (דחיפה, פנימית, פיזי) מעצים את היכולות הגופניות, אחת המתכות הנפוצות והמשומשות ביותר.
פליז - (משיכה, חיצונית, נפשי) מרגיע רגשות של אנשים, כמו קנאה, כעס או חשדנות.
אבץ - (דחיפה, חיצונית, נפשי) משלהב רגשות של אנשים.
ארד - (משיכה, פנימית, נפשי) מאפשר למשתמש בו לגלות כוחות אלומנטיים, את הכיוון שלהם ואת סוגם.
נחושת - (דחיפה, פנימית, נפשי) יוצר סביב השורף אזור ("עננחושת") בו כל המשתמשים באלומנטיקה חסינים לגילוי של ארד, וכן מגן על השורף מהשפעה של מרגיעים ומשלהבים.
זהב - (משיכה, פנימית, זמן) מראה לשורף אותו קיום אפשרי חלופי של עצמו.
אלקטרום - (דחיפה, פנימית, זמן) סגסוגת של כסף וזהב, מאפשרת למשתמש לראות את העתיד הקרוב (כמה שניות) של עצמו, מה שיכול להגן עליו משורף אטיום.
קדמיום - (משיכה, חיצונית, זמן) יוצר "בועה" סביב המשתמש בה הזמן נע מהר יותר מאשר מחוץ לה.
סגסוגעת - (משיכה, חיצונית, זמן) סגסוגת של ביסמוט, עופרת, בדיל וקדמיום.
יוצרת "בועה" סביב המשתמש בה הזמן נע לאט יותר מאשר מחוץ לה.
אלומיניום - (משיכה, פנימית, הגברה) מרוקן את כל המתכות מהגוף של האלומנטיקן ששורף אותו.
דוראלומין - (דחיפה, פנימית, הגברה) סגסוגת של אלומיניום ונחושת, בשילוב עם שרפה של מתכת אחרת מייצר אפקט מוגבר ומהיר של אותה המתכת אך גם מרוקן את המאגרים שלה בגוף של האלומנטיקן.
כרום - (משיכה, חיצוני, הגברה) מרוקן את כל המתכות מהגוף של אלומנטיקן אחר.
ניקרוסיל - (דחיפה, חיצוני, הגברה) סגסוגת של כרום וסיליקון.
מייצרת אפקט מוגבר של מתכות שאלומנטיקן אחר שורף, אך מרוקן את המאגרים של מתכות אלו.
אטיום - מאפשר לראות את העתיד הקרוב (כמה שניות) של אנשים וחפצים מסביבו ומאפשר לו לעבד ולהשתמש במידע הזה במהירות.
המתכת נקראת על שמו של המוח הראשון שאכלס את הרסיס הרס - אטי (Ati), והיא למעשה זיקוק של גופו וכוחו של הרס.
מאלאטיום - סגסוגת של אטיום וזהב, מתפקדת כזוג לאטיום ומראה למשתמש מי היו - אנשים אחרים שסביבו - בעבר, או קיום אפשרי חלופי שלהם.
בשונה ממתכות אחרות, אלומנטיקן שמשתמש במתכת זו אינו משתמש בכוחו של שימור, אלא הרס הוא זה שמפעיל אותה באמצעות חלק האיטיום שבה.
לראסיום - הופך את מי שבולע אותו לערפילאי, כמו במקרה של אלנד ונטור.
המתכת נקראת על שמו של המוח הראשון שאכלס את הרסיס שימור - לראס (Leras), והיא למעשה זיקוק של גופו וכוחו של שימור.
הרמוניום (מתכאת)- המתכת של האל הרמוניה.
מורכב מסגסוגת של אטיום ולארסיום, מתכותיהם של הרס ושימור.
לא ידוע מה הכוחות שהיא נותנת.
טרליום - המתכת של האל טרל.
נותנת את הכוח להחזיק כמה יתדות המלורגיות שרוצים בלי להיות נתונים לשליטתו של הרמוניה.
לא ידוע מה שאר הכוחות שהיא מספקת.
ישנם 16 מתכות בסיסיות, ומתכת אלוהית אחת שידוע מה ניתן לאכסן בה.
המתכות הבסיסיות מחולקות לארבע קבוצות, שבכל אחת ארבע מתכות.
כמו כן, ישנה תאוריה שסגסוגת של מתכת אלוהית עם מתכת בסיסית עשויה ליצור יכולת תכמותית חדשה.
פיוטר - מאחסנת כוח פיזי.
אבץ - מאחסנת מהירות מחשבה.
דוראלומין - מאחסן קשרים חברתיים.
ישנם 16 מתכות בסיסיות, ומתכת אלוהית אחת שידוע מה ניתן לגנוב על ידה.
בדיל - גונבת חושים אנושיים.
פיוטר - גונבת כוחות גופניים תכמותיים.
פלדה - גונבת כוחות גופניים אילומנטיים.
ברזל - גונבת כוח אנושי.
ארד - גונבת כוחות נפשיים אלומנטיים.
נחושת - גונבת חסינות נפשית, זיכרון ואינטליגנציה אנושיים.
אבץ - גונב חסינות ריגשית אנושית.
פליז - גונב יכולות קוגניטיביות תיכמותיות.
זהב - גונב כוחות משולבות תכמותיות.
אלקטרום - גונב כוחות הגברתיות אלומנטיות.
קדמיום - גונב כוחות זמניות אלומנטיות.
סגסוגעת - גונב כוחות רוחניות תכמותיות.
אלומיניום - מסיר את כל הכוחות.
כרומיום - עשוי לגנוב גורל.
נקרוסיל - גונב "השקעה" - הנשמה ביקום הקוסמיר.
אטיום - גונב כוחות קסם (מכל סוג שהוא).
טרליום - מסתיר את כמות היתדות מהרמוניה ובכך מונע ממנו לשלוט באנשים בעלי יתדות המלורגיות.
1701: מלחמת הבונים – לאחר שנמשכת למעלה מיובל, מסתיימת מלחמה בין שבטי האירוקוי לשבטים סמוכים ולצרפתים בהסכם בו מתחייבים האירוקוי לא להתערב בסכסוך בין הצרפתים לבריטים.
המלחמה הצפונית הגדולה (1700–1721) - מלחמה שהתנהלה בין קואליציה שכללה את רוסיה הצארית, דנמרק-נורווגיה וסקסוניה-האיחוד הפולני ליטאי (והחל מ-1715 גם את פרוסיה והנובר) נגד שוודיה בין השנים 1700–1721. המלחמה החלה במתקפה מתואמת של הקואליציה על שוודיה ב-1700, ונסתיימה ב-1721 עם חתימת חוזה נישטאד והסכמי סטוקהולם.
27 ביוני 1709 – פטר הגדול מביס את קרל ה-12 משוודיה בקרב פולטבה
8 ביולי 1709 – במהלך המלחמה הצפונית הגדולה מתחולל קרב פולטבה המסתיים בניצחון רוסיה
מלחמת הירושה הספרדית (1701–1714) - קונפליקט אירופאי שאירע בראשית המאה ה-18, בעקבות מותו של צ'ארלס השני מספרד בנובמבר 1700. המלחמה התמשכה יותר מעשור והסתיימה בהסכם אוטרכט (1713) ובהסכם רשטאט (1714).
ספרד הפסידה במלחמה את מעמדה כמעצמה.
בנוסף, תמה ההגמוניה הצרפתית באירופה היבשתית, ורעיון מאזן הכוחות הפך למושג מרכזי ביחסים הבינלאומיים בזכות אזכורו בהסכם אוטרכט.
1708 - נרקמת תוכנית לפלישה צרפתית לאנגליה , בניסיון להפוך את הישגי המהפכה המהוללת, אולם זו לא עולה יפה.
13 באוגוסט 1704 – ג'ון צ'רצ'יל והנסיך אויגן מסבויה מנחילים תבוסה לכוחות הפרנקו-בוואריים במסגרת קרב בלנהיים, כחלק ממלחמת הירושה הספרדית
1 בינואר 1700 – רוסיה התחילה להשתמש בלוח היוליאני
23 בנובמבר 1700 – ג'ובאני פרנצ'סקו אלבאני ממונה לאפיפיור קלמנס האחד עשר
18 בינואר 1701 – נוסדה ממלכת פרוסיה בידי פרידריך הראשון
27 במאי 1703 – הצאר פטר הגדול מייסד את העיר סנקט פטרבורג ברוסיה
31 ביולי 1703 – דניאל דפו מושם בעמוד קלון לאחר שהורשע בהוצאת לשון הרע זדונית בשל העובדה שפרסם עלון של סאטירה פוליטית, אך במקום לזרוק עליו ירקות ופירות רקובים, משליכים עליו העוברים ושבים פרחים
1 במאי 1707 – חוקי האיחוד של 1707 מוכרזים ומביאים לאיחוד ממלכת אנגליה עם ממלכת סקוטלנד ליצירת ממלכת בריטניה הגדולה
23 במרץ 1708 – ג'יימס פרנסיס אדוארד סטיוארט כושל בניסיונו לנחות בלשון הים של פורת'
1 ביולי 1708 – טאוופלוס מוכתר לקיסר אתיופיה
23 במאי 1701 – שודד הים הידוע, קפיטן קיד מוצא להורג באנגליה
26 בינואר 1700 – רעידת אדמה חזקה באוקיינוס השקט בקרבת חופי ארצות הברית/קנדה.
חוזקה מוערך בכ-8.7-9.2 בסולם ריכטר
25 בנובמבר 1703 – הסערה הגדולה של 1703 בבריטניה היא הסערה החזקה ביותר שנרשמה באזור; נהרגים כ-9,000 איש
28 באוקטובר 1707 – רעידת אדמה באזור שיקוקו.
חוזקה מוערך בכ-8.6 בסולם ריכטר
העשור הראשון של המאה ה-17 הוא העשור שהחל ב-1 בינואר 1600 והסתיים ב-31 בדצמבר 1609.
1603-1594: מלחמת 9 השנים – מלחמתם של האנגלים במרד אירי, שמוחרף בהתערבות האימפריה הספרדית שמקווים לפתוח לאנגלים חזית נוספת בתקופת מלחמת 80 השנים, מוכרע לטובת האנגלים, שמפעילים דיכוי אגרסיבי כדי להכריע את האירים.
27 בספטמבר 1605 – צבא שוודיה מובס בידי האיחוד הפולני-ליטאי בקרב קירשהולם
25 באפריל 1607 – הצי הספרדי מובס על ידי הצי ההולנדי בקרב גיברלטר
1601 – פשיטות מתמשכות של שודדים על ממלכת מוטאפה גורמת להם לבקש את עזרתה של האימפריה הפורטוגזית.
התרחשויות אלו מביאות להתערבות גוברת וקבועה מצד האימפריה במתרחש במזרח אפריקה.
17 במאי 1606 – הפיכה במוסקבה - דמיטרי הכוזב הראשון, צאר רוסיה, מודח על ידי המון העם
1 בינואר 1600 – סקוטלנד התחילה להשתמש בלוח היוליאני
8 באוקטובר 1600 – נחקקה החוקה של סן מרינו
31 בדצמבר 1600 – נוסדה חברת הודו המזרחית הבריטית
24 במרץ 1603 – מלכת אנגליה אליזבת הראשונה נפטרה ובעקבות כך ג'יימס השישי מלך סקוטלנד הופך למלך אנגליה, ובכך מכין את הקרקע לאיחוד סקוטלנד, אנגליה וויילס לממלכת בריטניה הגדולה
1604 – חתימת הסכם שלום בין אנגליה לספרד.
ההסכם מחזיק מעמד כ־20 שנים.
13 באפריל 1605 – פיודור השני יורש את מקומו של בוריס גודונוב כצאר של רוסיה
16 במאי 1605 – פאולוס החמישי מתמנה לאפיפיור
5 בנובמבר 1605 – מזימת אבק השרפה מתרחשת באנגליה
31 בינואר 1606 – מזימת אבק השרפה: גאי פוקס וקושרים אחרים ניתלים בווסטמינסטר
19 במאי 1606 – לאחר יומיים של אינטררגנום, ההמון המוסקבאי בוחר את וסילי הרביעי לבית שויסקי להיות צאר על האימפריה הרוסית
14 במאי 1607 – נוסדה ג'יימסטאון בווירג'יניה הנחשבת להתיישבות הקבע הראשונה של אנגליה בעולם החדש, במה שהיום נקראת ארצות הברית
1608 - תחילת ההתיישבות הצרפתית בקוויבק
1600 – נוסדת חברת הודו המזרחית הבריטית, לימים החברה הגדולה בעולם שפועלת במודל חברות הצ'ארטר , שפועלות כמונופולים של סחר או קולוניזציה מטעם ממשלות.
1602 – נוסדה חברת הודו המזרחית ההולנדית, לימים חברת המסחר והספנות הגדולה ביותר טרם המאה ה־18.
17 בפברואר 1600 – המדען האיטלקי ג'ורדנו ברונו הוכרז כופר והועלה על המוקד בקמפו די פיורי שברומא בידי האינקוויזיציה
19 בפברואר 1600 – התפרצות הר הגעש ואינאפוטינה, ההתפרצות הגדולה ביותר בהיסטוריה של דרום אמריקה
1601–1603 - הרעב הרוסי של 1601 - 1603 גורם לפי ההערכות למותם של שני מיליון רוסים, שהם כשליש מתושבי רוסיה.
24 בנובמבר 1604 – רעידת אדמה באזור צ'ילה.
1603 - ויליאם הארווי מפרסם את התאוריה להבנת מחזור הדם, שנחשבת כאחת התגליות הרפואיות החשובות.
2 באוקטובר 1608 – האנס ליפרסהיי מציג את הטלסקופ הראשון בפני הפרלמנט ההולנדי
1609 – האסטרונום יוהנס קפלר מסכם את עשרות השנים האחרונות של המהפכה הקופרניקאית, ומפרסם על פי נתונים שחקר טיכו ברהה חוקים פלנטריים לגבי האופן בו נעים כוכבי הלכת במסלולים אפליפטיים סביב השמש.
25 באוגוסט 1609 – גלילאו גליליי הראה את הטלסקופ שלו בוונציה
28 באוגוסט 1609 – הנרי הדסון מגלה את מפרץ דלאוור
12 בספטמבר 1609 – הנרי הדסון מגלה את נהר הדסון
1 בנובמבר 1604 – ויליאם שייקספיר מעלה לראשונה את המחזה "אותלו" בלונדון.
16 בינואר 1605 – המהדורה הראשונה של דון קישוט יוצאת לאור במדריד.
1607 - תחילת הצלחת מופעי הקבוקי הפרובוקטיביים ביפן.
העשור הראשון של המאה ה-16 הוא העשור שהחל ב-1 בינואר 1500 והסתיים ב-31 בדצמבר 1509.
2 בפברואר 1509 – פורטוגל מביסה קואליציה של ונציה ומדינות מוסלמיות בקרב ימי חשוב
14 במאי 1509 – קרב אנדלו - אחר הקרבות המרכזיים במלחמות איטלקיות.
30 ביולי 1505 – הסכם קלן מסיים את מלחמת לנדסהוט, מלחמת האזרחים בבוואריה.
1506 – לפחות אלפים יהודים מומרים נטבחו בליסבון שבפורטוגל.
1500 – עליית שושלת אוזבקית באזור בוכרה משנה את מאזן הכוחות במרכז אסיה ומאיימת על השושלת הטימורית הדומיננטית באזור
1501 – השושלת הספווית משתלטת על פרס והופכת את האסלאם השיעי לדת מדינה.
14 בנובמבר 1501 – קתרין מאראגון מתחתנת עם ארתור, נסיך ויילס, יורש העצר האנגלי
22 בספטמבר 1503 – פיוס השלישי אפיפיור ה-215, לאחר מות אלכסנדר השישי
31 באוקטובר 1503 – יוליוס השני אפיפיור ה-216 לאחר מות פיוס השלישי
31 בינואר 1504 – צרפת מעבירה את נאפולי לידי אראגון
21 בינואר 1506 – נוסד המשמר השווייצרי בקריית הוותיקן, הצבא הוותיק בעולם
19 בדצמבר 1506 – זיגמונט הראשון, מלך פולין מוכתר
1508 – מקסימיליאן הראשון, קיסר האימפריה הרומית הקדושה, מכריז על עצמו כעל קיסר-נבחר ובכך פוטר את עצמו ואת יורשיו מהצורך לקבל אישור לקיסרותם מהאפיפיור.
1508 – הוקמה הליגה של קמברה – לואי השנים עשר מלך צרפת, פרננדו השני מאראגון, מקסימיליאן הראשון והאפיפיור יוליוס השני מתאחדים למלחמה כנגד ונציה
24 ביוני 1509 – הנרי השמיני מוכתר למלך אנגליה
5 בינואר 1500 – הדוכס לודוביקו ספורצה כובש את מילאנו
24 בדצמבר 1500 – הפורטוגלים מגיעים לראשונה לקוצ'ין, שבה יחזיקו עד 1663
1508 – פורטוגל כובשת את נמל מוסקט
9 במרץ 1500 – פדרו קברל מפליג מליסבון למסע בו יגלה את ברזיל
22 באפריל 1500 – פדרו קברל הפורטוגלי הוא האירופאי הראשון שמגיע לברזיל
1501 – אמריגו וספוצ'י מגיע לחוף ברזיל ומבין כי הגיע ליבשת חדשה, אמריקה.
1 בינואר 1502 – מגלה הארצות הפורטוגלי גספאר דה למוס הגיע לראשונה למפרץ בברזיל, אותו הוא מכנה "ריו דה ז'ניירו"
9 במאי 1502 – כריסטופר קולומבוס יוצא מספרד למסעו הרביעי והאחרון לעולם החדש
21 במאי 1502 – מגלה הארצות הפורטוגלי ז'ואו דה נובה מגלה את האי סנט הלנה
2 בנובמבר 1502 – מפרץ פורטובלו בפנמה התגלה על ידי כריסטופר קולומבוס במהלך מסעו הרביעי
10 במאי 1503 – כריסטופר קולומבוס מגלה את איי קיימן, וקורא למקום "לאס טורטוגאס" (Las Tortugas) בשל הכמות העצומה של צבי הים באיים
1507 – השם אמריקה מופיע לראשונה, על מפה שצייר השרטט הגרמני מרטין ולדסימלר בספרו "מבוא לקוסמוגרפיה"
1507 – מגלה הארצות הפורטוגזי טריסטן דה קוניה מכריז על סוקוטרה כטריטוריה פורטוגזית.
1501 – מיכלאנג'לו מתחיל לעבוד על פסלו, דוד.
8 בספטמבר 1504 – הפסל דוד של מיכלאנג'לו הושלם
בשנים 1503 עד 1507 לאונרדו דה וינצ'י מצייר את המונה ליזה.
1508 - מיכלאנג'לו מתחיל לצייר את הפרסקו שבתקרת הקפלה הסיסטינית, שנהפך ברבות הימים לאחד מיצירות האומנות החשובות בתבל.
18 באפריל 1506 – תחילת בנייה של בזיליקת פטרוס הקדוש ברומא
1508 – הוקמה קתדרלת המלך מיכאל בקרמלין
העשור הראשון של המאה ה-15 הוא העשור שהחל ב-1 בינואר 1400 והסתיים ב-31 בדצמבר 1409.
20 ביולי 1402 – קרב אנקרה - כוחות טימור לנג מנצחים את הצבא של האימפריה העות'מאנית.
1402 – סולטנות מלאקה נוסדת.
1403 - הקיסר יונגל מעביר את בירת סין מנאנג'ינג לבייג'ינג
17 באוקטובר 1404 – אינוקנטיוס השביעי האפיפיור ה-204 לאחר מות בוניפקיוס התשיעי
30 בנובמבר 1406 – גרגוריוס השנים עשר הופך לאפיפיור ה-205 לאחר מות אינוקנטיוס השביעי
20 בנובמבר 1407 – נפגשו לואי הראשון, דוכס אורליאן וז'אן הראשון דוכס בורגונדיה לשיחת פשרה בפריז
1409 – כינוס ועידת פיזה במטרה לסיים את הקרע המערבי.
במקום לסיים את המשבר, הכינוס העמיק אותו.
1408 – גוטלנד נופל בידי הדנים
2 בדצמבר 1409 – מוקמת אוניברסיטת לייפציג
23 בנובמבר 1407 – לואי הראשון, דוכס אורליאן נרצח על ידי סוכנים ששלח ז'אן הראשון, דוכס בורגונדיה, דבר אשר גורם להתפרצות מלחמת האזרחים בארמניאק ובורגונדיה
1405 - האדמירל הסיני ג'נג חה עומד בראש משלחות ימית שיצאה מסין אל דרום-מזרח אסיה וביקרה בג'אווה, פלמבאנג, מלאקה, איי ארו, סאמודרה וממלכת למברי.
באצולה באירופה האופנה מתמקדת במפגני ראווה של מותרות - בדים יוקרתיים, עיצובים משוכללים וסמלים מפוארים.
חצר המלוכה הצרפתית השפיעה במיוחד על שאר אירופה בעשור זה.
באזורים מסוימים בשטחי אנגליה, גרמניה ואיטליה המודרניות, נקבעים חוקים במטרה להבחין בין אצילים לפשוטי העם.
חוקים אלו מסמנים את עליית עושרם של מעמד הביניים ואת יכולתם המוגברת להשקיע בפריטי אופנה שיקנו להם מעמד.
העשור הראשון של המאה ה-14 הוא העשור שהחל ב-1 בינואר 1300 והסתיים ב-31 בדצמבר 1309.
1302 - קסטיליה כובשת את נמל אלג'יר.
1303 - צבאותיו של אדוארד הראשון, מלך אנגליה כובשים את סקוטלנד מחדש.
1304 - המונגולים מנסים לשוב ולפלוש לסוריה, אך מובסים על ידי הממלוכים ליד דמשק.
יולי 1307 - מסדר הוספיטלרים מתחיל בכיבוש רודוס
1309 - צבאותיו של פרננדו הרביעי, מלך קסטיליה כובשים את אזור גיברלטר.
15 באוגוסט 1309 - סיום כיבוש רודוס על ידי ההוספיטלרים.
13 באוקטובר 1307 - מלך צרפת פיליפ היפה תוקף בו-זמנית את כל מעוזי הטמפלרים בצרפת, עוצר את כל אנשיהם ובכך ממוטט את מסדר אבירי היכל שלמה, אולי הידוע ביותר מבין כל מסדרי האבירים שקמו בעקבות מסעי הצלב
1300 - אמסטרדם מוכרזת כעיר
1300 - מפקד אוכלוסין בסין מסתכם ב-60 מיליון איש.
1301 - ברתולומאו דלה סקלה נהפך ללורד של ורונה.
1301 - על יהודי ירושלים מוטלות גזירות על הלבוש על ידי השליטים הממלוכים.
31 באוגוסט 1302 - הסכם קלטבלוטה בין ממלכת נאפולי לבין ממלכת סיציליה
18 בנובמבר 1302 - פרסום איגרת "קדוש אחד" על ידי האפיפיור בוניפקיוס השמיני
1302 - הכנס הראשון של אספת המעמדות מתקיים בצרפת.
22 בנובמבר 1303 - בנדיקטוס האחד עשר מתמנה לתפקיד האפיפיור
5 ביוני 1305 - קלמנס החמישי מתמנה לאפיפיור
5 באוגוסט 1305 - ויליאם וולאס, מנהיג המרד הסקוטי נגד הכיבוש האנגלי, מוסגר לאנגלים
23 באוגוסט 1305 - ויליאם ואלאס הוצא להורג
1306 - גירוש יהודי צרפת על ידי פיליפ הרביעי, מלך צרפת
1307 - אדוארד השני עולה על כס המלכות
25 בינואר 1308 - אדוארד השני, מלך אנגליה מתחתן עם ג'זבל הצרפתית
25 בפברואר 1308 - אדוארד השני, מלך אנגליה הוכתר כמלך אנגליה
9 במרץ 1309 - האפיפיור קלמנס החמישי מתיישב באביניון
20 באפריל 1303 - הקמת אוניברסיטה ברומא
בשנים אלו הוקמה בתבריז הראשידיה, מוסד אליו נאספים מרחבי העולם ספרים וכתבים בנושאי מדעים ואמנויות.
25 במרץ 1305 - נערכה ההקדשה של "קפלת סקרובניי" בפדובה
1308 - תחילת כתיבת "הקומדיה האלוהית" על ידי דנטה אליגיירי.
העשור הראשון של המאה ה-13 הוא העשור שהחל ב-1 בינואר 1200 והסתיים ב-31 בדצמבר 1209.
1204-1201 - מסע הצלב הרביעי מתחיל בקריאה של האפיפיור אינוקנטיוס השלישי לכבוש את ירושלים, ומטרתו משתנה במהלך המסע לכיבוש קונסטנטינופול.
10 בנובמבר 1202 - תחילת המצור על העיר הנוצרית זאדר (זארה), כיום בקרואטיה, בידי הצלבנים והונציאנים במסגרת מסע הצלב הרביעי.
12 באפריל 1204 - הצלבנים כובשים את קונסטנטינופול.
1204 - הצלבנים משלימים את השתלטותם על אזורים נרחבים במערב האימפריה הביזנטית, ומקימים שם את האימפריה הלטינית.
14 באפריל 1205 - האימפריה הבולגרית השנייה מביסה בקרב אדריאנופול את כוחות הצלבנים של האימפריה הלטינית, ומשתלטת על כל חבלי תראקיה ומקדוניה.
1202 - קרב בסיאן - קרב שהתקיים בין הממלכה הגאורגית המאוחדת לבין הסלג'וקים הטורקים של סולטנות רום בבסיאן.
1207 - צבא של ג'ינגיס חאן התחיל בכיבושים בתון-מערב סין.
1201 - יצא לדרך מסע הצלב הרביעי
1201 - אלברט מבוקסהובדן הופך את ריגה למקום מושב בישופות ליבוניה
1204 - הקמת האימפריה הלטינית.
1206 - טמוג'ין מאחד את השבטים המונגולים תחת שליטתו ומוכרז כג'ינגיס חאן.
1207 - הוקמה דוכסות נקסוס
1209 - מסדר הפרנציסקנים נוסד על ידי פרנציסקוס מאסיזי
1209 - נפתח מסע הצלב האלביגנזי
1209 - נוסדה אוניברסיטת קיימברידג'
20 במאי 1202 - רעידת האדמה בסוריה: רעידת אדמה שהתרחשה בסוריה, כאשר מוקד רעידת אדמה היה בדרום-מערב סוריה.
על פי אחת הערכות, מספר ההרוגים כתוצאה מהרעידה נאמד ב-1.1 מיליון נפשות, אם כי הערכות אחרות נוקבות במספר נמוך בהרבה.
רעידת האדמה הורגשה על פני שטח נרחב, מסיציליה ועד מסופוטמיה, ומאנטוליה עד למצרים העליונה, והשפיעה במיוחד על השושלת האיובית ועל ממלכת ירושלים.
הערים צור, עכו ושכם ספגו נזקים כבדים.
על פי הערכה הרעש היה בעוצמה 6 בסולם מרקאלי.
העשור הראשון של המאה ה-12 הוא העשור שהחל ב-1 בינואר 1100 והסתיים ב-31 בדצמבר 1109.
1101 - דוד הבנאי כובש את מצודת זדזאני בקאחתי גאורגיה מידי קוויריקה הרביעי מלך ממלכת קאחתי-הרתי
7 בספטמבר 1101 - מסע הצלב הראשון: קרב רמלה הראשון הסתיים בתבוסת הצבא הממלוכי
17 במאי 1102 - מסע הצלב הראשון: קרב רמלה השני הסתיים בתבוסה של הצלבנים, בלדווין הראשון הצליח להימלט מרמלה ליפו, כמחצית אביריו ולוחמיו מתו בקרב או נלקחו בשבי
1102 - מוסלמים הרחיבו את שליטתם בחצי האי האיברי עד לסרגוסה.
1104 - הצלבנים בהנהגת בלדווין הראשון כבשו את עכו, והפכו אותה לנמלם העיקרי בארץ הקודש
1105 - דוד הבנאי, מלך הממלכה הגאורגית המאוחדת, מספח סופית את ממלכת קאחתי-הרתי
1107 - תחילת מסע הצלב הנורווגי בו השתתף המלך בעצמו.
1108 - מספר הצלחות צבאיות לאלמורבידים בקרבות סביב טולדו.
1102 - אר'סרתן השני מוכתר כמלך ממלכת קאחתי-הרתי עם פטירת אביו קוויריקה הרביעי
1102 - הנוצרים עוזבים את ולנסיה.
1102 - המסגד הראשי של טולדו הומר לכנסייה.
1102 - מכל הממלכות של המורים רק סרגוסה, מיורקה ואלבסין נישארו עצמיות.
כל היתר נמצאים תחת שליטתם של האלמורבידים.
1102 - הקמת נסיכות טריפולי על ידי הצלבנים.
27 באפריל 1103 - סר חינו של אנסלם מקנטרברי בעיני הנרי הראשון, והוא מגלה אותו מאנגליה
1105 - אל-מוואחידון הגיעו לחצי האי האיברי.
1107 - אלכסנד הראשון מוכתר למלך סקוטלנד ונישא לסיבילה דה נורמנדי
29 ביולי 1108 - לואי השישי ("השמן") מוכתר למלך צרפת
1108 - אלכסיוס הראשון ובוהמון הראשון נושאים ונותנים על חוזה דבול
1107 - מבצר שטונף הוקם בגליל
העשור הראשון של המאה ה-11 הוא העשור שהחל ב-1 בינואר 1000 והסתיים ב-31 בדצמבר 1009.
9 בספטמבר 1000 – קרב סבולד, קרב מכריע בתקופה הוויקינגית באזור סבולד, כיום חלק מהאי ריגן בים הבלטי
1000 – הסלג'וקים כובשים את טראנסאוקסאניה
1001 – מתחילה מלחמת הרקונקיסטה השלישית
1002 – אתלרד השני מלך אנגליה טובח בנתיניו הויקינגים.
1003 – אישטוון הראשון כובש את טרנסילבניה
1003 – רובר השני מלך צרפת פולש לדוכסות בורגונדיה, אך נאלץ לסגת
1003 – צבא מורים החריב את לאון
1004 – רובר השני, מלך צרפת סיפח את דוכסות בורגונדי.
1004 – כוח ערבי החריב את העיר פיזה.
דצמבר 1004 – קריסת השושלת הסמאנידית בבוכרה
1008 – לאחר פטירת אל-מופזאר, ח'ליפה של קורדובה, מוחאמד אל מאחדי השתלט על המדינה תוך הריסת ארמון מבוצר של אל-מנסור ליד קורדובה.
25 בדצמבר 1000 – אישטוון הראשון מקים את הונגריה כממלכה נוצרית
1000 – סנצ'ו השלישי מלך נווארה הפך למלך אראגון.
1000 – סוון הראשון, מלך דנמרק מבסס את שליטת דנמרק על שטח נורווגיה
1000 – אוטו השלישי, קיסר האימפריה הרומית הקדושה יוצא למסע עלייה לרגל, במהלכו הוא מבקר בפולין ומכיר בה ובמלך בולסלאב הראשון וברומא, בה הוא בונה את כנסיית ברתולומאוס הקדוש
1000 – רובר השני מלך צרפת נישא לאשתו השלישית, קונסטנס מארל
1000 – על-פי המורשת הנורווגית הייתה זו שנת היווסדה של אוסלו
1000 – ההוטו מגיעים לאזורים של רואנדה ובורונדי של ימינו, והופכים במהרה לרוב אל מול ילידי המקום, ה-טווה
1000 – ככל הנראה תחילת ההתיישבות בזנזיבר
1 בינואר 1001 – הנסיך הגדול אישטוון הראשון הוכרז כמלך הונגריה על ידי האפיפיור סילבסטר השני
1001 – הסדרת הסכם בין בסיליוס השני בולגרוקטונוס, קיסר האימפריה הביזנטית לבין אל-חאכם (ח'ליפה פאטמי) על הסדרת נגישות של מקומות הקדושים לנוצרים.
1001 – בולסלב הראשון, דוכס פולין החל לשלוט בחלקים מסלובקיה
1002 – מלאכי השני נכנע, ובכך הופך בריאן בורו למלך העליון של אירלנד ולאדם היחיד אי פעם שמלך על אירלנד כולה
1002 – היינריך השני מוכתר כקיסר האימפריה הרומית הקדושה
1005 – מקבת' הראשון הופך למלך סקוטלנד
1008 – בגרט השלישי, מלך הממלכה הגאורגית המאוחדת, מקים את הממלכה הגאורגית המאוחדת
1008 – התנצרות של אולוף סקוטקונונג, מלך שוודיה.
31 ביולי 1009 – נבחר האפיפיור סרגיוס הרביעי
18 באוקטובר 1009 – כנסיית הקבר הקדוש נהרסת עד היסוד על פי הוראתו של אל-חאכם באמר אללה
1009 – לאחר גירוש ברברים מקורדובה הם הקימו ברית עם סנצ'ו גרסיה שליט קסטיליה.
25 במרץ 1005 – מלקולם השני הרג את קנת השלישי, מלך סקוטלנד על מנת לתפוס את השלטון בממלכה
1000 – מגלה הארצות האיסלנדי לייוו אייריקסון הופך ככל הנראה לאירופאי הראשון שדרך על אדמת אמריקה הצפונית כאשר הגיע למה שהוא כינה וינלנד - חופיה של אמריקה הצפונית באזור ניופאונדלנד ולברדור.
1000 – אבן סינא מפרסם את "קנון הרפואה" בפרסית, ובחיבור מוקדם אחר שלו טוען כי הרים נוצרים על ידי תנועת גופי מים או התרוממות האדמה.
1000 - אבק השרפה מומצא בסין
1000 - מועד בנייתו המשוער של מקדש לינגראג'ה ההינדואיסטי, שנחשב למייצג של סגנון הקלינגה .
העשור הראשון של המאה ה-10 הוא העשור שהחל ב-1 בינואר 900 והסתיים ב-31 בדצמבר 909.
31 ביולי 904 - סלוניקי נופלת לידי הערבים, שמחריבים את העיר
905 - העבאסים כובשים מחדש את ארץ ישראל.
900 - העיר מוגדישו, לימים בירת סומליה, מוקמת.
29 בינואר 904 - סרגיוס השלישי מדיח את האנטי-אפיפיור כריסטופורוס וממונה לאפיפיור
909 - סעיד בן חוסיין מקים מדינה שיעית בצפון אפריקה.
בירת הממלכה היא עיר מחדיה בתוניסיה של היום.
הערפילאים הוא רומן פנטזיה, שנכתב על ידי הסופר האמריקאי ברנדון סנדרסון.
הוא פורסם ב-17 ביולי 2006 על ידי הוצאת טור ספרים והוא הרומן הראשון בטרילוגיית הערפילאים, שממשיכה בספרים "באר האלוהות" (2007) ו"גיבור העידנים" (2008).
הספר עוקב אחר וין, נערה צעירה ויתומה, שמצטרפת לקבוצת גנבים ופושעים בהנהגתו של הפושע הידוע קלסייר במטרה להפיל את השלטון ולשנות את הסדר החברתי.
כדי לעשות זאת, קלסייר מתכנן לגנוב את האטיום של השליט הגדול מארמונו וכך לפגוע בבסיס הכוח שלו, במקביל לתכנון של מרידה בהיקף גדול.
השליט הגדול הוא המנהיג של העולם סקרדיאל, בו יורד אפר כל הזמן מהשמיים.
בסקרדיאל ישנם אנשים בשם "ערפילאים" שמסוגלים לבלוע מתכות מסוגים שונים ו"לשרוף" אותן כדי לקבל יכולות גופניות מוגברות כגון היקשרות למתכת או הגברת יכולת ההאזנה וכיוצא בזה.
בשל התרבות האוכלוסייה לאורך מאות שנים, מספר הערפילאים קטן, ובמקביל מתחילים להופיע יותר אנשים להם יש יכולת לעכל רק סוג מתכת אחת.
אלף שנים לפני תחילת הסיפור, השליט של האימפריה האחרונה קיבל כוחות אלוהיים במקום הנודע כ"באר האלוהות", שם על פי האגדה הביס השליט את הסכנה שאיימה על העולם שנקראה "תהומות".
עם הכוח שזכה לו, יצר השליט מחדש את העולם ואת כל מה שבתוכו, ולקח לעצמו את התואר "השליט הגדול".
תחת שלטונו, החברה הופכת להיות פיאודלית, ומתחלקת לשתי קבוצות עיקריות: האצולה, המורכבת, לפי המסופר, מצאצאי החברים שעזרו לו להגיע לאלוהות; ולאיכרים, המכונים סקאא.
ביקום המתואר בסדרה קיים קסם שנקרא "אלומנטיקה", המאפשר למשתמשים בו לקבל כוחות מאגיים, על ידי בליעה ולאחר "שרפה" של מתכות ספציפיות, כשכל מתכת נותנת לבולע אותה סוג של כוח אחר.
כוחות אלה כוללים: שליטה בתנועה של מתכות, קבלת כוח פיזי רב, חידוד החושים, היכולת להרגעה ושילהוב של רגשות.
בנוסף לאלה יש מתכת שנותנת לבולע אותה אפשרות לחוש אחרים המשתמשים באלומנטיקה, ומתכת שמקנה את האפשרות למי שבולע אותה למנוע מאחרים לגלות את המשתמש באלומנטיקה.
הכוח הנדיר ביותר (הסיבה שהוא נדיר היא שהמתכת המאפשרת אותו, אטיום, מאוד נדירה בעצמה), הוא היכולת לראות לתוך העתיד בטווח של שניות אחדות.
כוח האלומנטיקה הוא תכונה גנטית של האצולה, אולם לעיתים נדירות מתגלים אלומנטיקנים גם בין הסקאא, כתוצאה מקיום יחסים בין אציל לבין אישה מקרב הסקאא (משום כך אוסר השליט הגדול על האצילים להשאיר בחיים נשות סקאא שעימן שכבו).
בדומה למתכות שניתן לעכל ו"לשרוף" כדי לקבל כוחות, יש אפשרות לשפד מתכות בגוף של אנשים כדי להקנות להם כוחות - פרקטיקה זו נקראת המרולוגיה, באמצעותה יוצרים את ה"אינקוויזיטורים", בני אנוש שקיבלו כוחות עצומים, ומהווים מעמד של שומרים אישיים של השליט הגדול, סקאא ובני אצולה מפחדים מהם באותה מידה.
בנוסף לכוחות האלומנטיקה קיימת גם יכולת קסומה הנקראת "תכמות", בה משתמשים השומרים מטריס, אשר מאפשרת להם לאגור כוחות וזכרונות בחפצי מתכת.
כלומר בניגוד לאלומנטיקה שבה שואבים כוחות מהמתכת, בתכמות ניתן לטעון אנרגיה במתכת.
בסקרדיאל יש יצורים נטולי בינה בשם "קולוסים", שהם לוחמים מטילי אימה שמשתמשים בהם לשם מלחמות בין סיעות נלחמות.
יצורים על טבעיים נוספים בסדרה הם ה"קנדרה" - ערפאים שקיבלו תודעה באמצעות מתכות האלומנטיקה.
וין: ילדת רחוב מתבגרת שמגלה שהיא ערפילאית ומצטרפת לצוות של קלסייר.
היא זהירה ולא סומכת בקלות על אחרים, לאחר שחייה ברחובות היו קשים.
רודף אותה זכרו של אחיה ריין, שהכה אותה לעיתים קרובות והכשיר אותה לחיי הרחוב, לאחר מותה של אימם.
תפקידה של וין בצוות הוא לרגל אחרי האצולה.
היא מתחזה להיות אחייניתו של לורד רנו, וכך פוגשת את אלנד.
וין ערפלאית מוכשרת מאוד ומבלה זמן עם כל אחד מאנשי הצוות כדי ללמוד יותר על כוחותיה.
קלסייר: גנב מפורסם שעשה הון מביצוע מעשי שוד באצילים.
קלסייר ואשתו, שהייתה שותפה שלו למעשיו, נתפסו ונשלחו למחנה עבודה במכרות הת'סין, מחנה עבודה ידוע לשמצה שממנו איש לא חזר מעולם.
במחנה זה כורים האסירים את המתכת הנדירה אטיום.
שם, קלסייר התעורר לכוחותיו הערפילאיים, לאחר מות אשתו.
קלסייר מעוניין להפיל את האימפריה האחרונה למען אשתו, וכעת הוא מוביל מרד להשגת מטרה זו.
השליט הגדול: השליט בן האלמוות והאל הרשמי של האימפריה האחרונה, שלדבריו הציל את האנושות לפני אלף שנים והפך את העולם לצורתו הנוכחית.
סייזד: שומר מטריס שיכול להשתמש באמנות העתיקה של תכמות, המאפשרת לו לאחסן תכונות כמו כוח פיזי, זמן ואפילו ידע במתכת.
הוא מקווה לשתף יום אחד את הידע מהעבר (במיוחד לגבי דתות שונות שהיו קיימות בעבר) עם כל האנשים כאשר האימפריה האחרונה תופל.
אלנד ונטור : איש אצולה ויורש בית ונטור, הבית החזק ביותר בלות'אדל.
הוא אחד האצילים הבודדים המעוניינים ברפורמה חברתית ותיקון המצב המעמדי.
לעיתים קרובות הוא שובר סטנדרטים תרבותיים אציליים מסורתיים וקורא ספרים נלהב.
אלנד מתקרב במהירות לווין כשהיא מסתננת לחברה הגבוהה בזהות הבדויה שלה לשם משימה זו ואלט רנו.
בריזה: חבר בצוות של קלסייר, בעל יכולת אלומנטית להרגיע רגשות (נקרא גם מרגיע)- בריזה יכול להרגיע ולתמרן את רגשותיהם של אנשים על ידי עיכול של מתכת פליז.
הוא נהנה להשתמש ביכולות שלו כדי לתמרן אנשים.
משימתו העיקרית היא גיוס סקאא לצבאו של קלסייר.
האמונד (האם): חבר בצוותו של קלסייר, אלומנטיקן בעל יכולת לקבל כוח פיזי גדול (נקרא גם בריון).
האמונד מעכל פיוטר כדי להעצים את יכולותיו הגופניות.
הוא אוהב לנהל דיונים פילוסופיים, במיוחד עם בריזה, בניגוד לסטריאוטיפ על בריונים.
משימתו העיקרית היא הכשרת צבא במערות הנסתרות כדי לממש את תוכניתו של קלסייר.
דוקסון: החבר הוותיק ביותר של קלסייר.
בניגוד לאחרים, אין לו שום כוחות אלומנטיים.
במקום זאת הוא אחראי על ארגון הצוות ודואג ליצור קשר עם צוותים אחרים לקבלת עזרה.
לסטיבורנס (קפצן) : חבר בצוותו של קלסייר.
השם "קפצן" ניתן לו על ידי קלסייר כיוון שהוא מתקשה לבטא לסטיבורנס.
חבר בצוותו של קלסייר, אלומנטיקן בעל יכולת לחזק את חושיו (נקרא גם מבדיל) והחבר הצעיר ביותר בצוות.
לעיתים קרובות הוא מדבר בניב רחוב שאחרים מתקשים להבין.
מארש: אחיו המנוכר של קלסייר, מנהיגה לשעבר של תנועת המרי של הסקאא, פרש לאחר שאיבד את התקווה להפיל את האימפריה האחרונה.
מארש הוא גלאי, אלומנטיקן שיכול לזהות אלומנטיקנים אחרים אחרים באמצעות עיכול ארד.
קלסייר מעודד את מארש להצטרף ולעזור למרד שלו על ידי הסתננות לקנטון האינקוויזיציה.
לורד רנו: אציל שתומך במזימת הפלת האימפריה ומהווה את סיפור הכיסוי לצוות.
קלסייר רומז בעדינות שהוא עשוי להיות מתחזה.
ידן: ראש תנועת המרי של הסקאא, מבקש את עזרתו של קלסייר בהגשמת מטרת התנועה, הפלת השליט הגדול וממלכתו, האימפריה האחרונה.
בביקורת ב"וושינגטון פוסט" נאמר כי "הדמויות של סנדרסון אינן מפותחות במיוחד, והדמיון לפעמים מרגיש קצת כמו טריק של משחקי וידאו (לחץ על XYXX כדי לשרוף פלדה!).
אבל הוא יצר כאן עולם מרתק, כזה שראוי להמשך".
מגזין פורבס שיבח את כל הספרים בסדרת ערפילאים כטרילוגיה:"הנרטיב מעוצב בדיוק מרהיב, כמעט בלתי אפשרי להניח את הספרים מהיד".
הערפל היא סדרת טלוויזיה מסוגת המדע בדיוני-אימה אמריקאית, שנוצרה על ידי כריסטיאן טורפ.
היא מבוססת על נובלת האימה בעלת אותו השם, מאת הסופר סטיבן קינג, משנת 1980. הסדרה כוללת בתוכה עונה אחת, בת 10 פרקים ששודרו בין התאריכים 22 ביוני עד 24 באוגוסט 2017. ב-27 בספטמבר 2017, ספייק ביטלה את המשך הסדרה.
בנוסף לכך, הסדרה קשורה לסרט "הערפל" משנת 2007, המבוסס על אותה הנובלה של קינג.
ערפל בלתי מוסבר אופף במתינות את העיירה ברידג'וויל שבמיין, ומוביל לכך שתושביה אינם מסוגלים לראות דבר.